احسان دانش (سندھی شاعر)

ڈاکٹر احسان دانش (انگريزی:Dr. Ahsan Danish)  پاکستان کے صوبہ سندھ میں پیدا ہونے والے سندھی زبان کے شاعر ،افسانہ نگار اور محقق ہیں۔ ان کی کئی کتابیں شائع ہو چکی ہیں۔

حالات زندگی 
احسان دانش کا پورا نام آغا احسان الحق ہے۔ احسان دانش 15 فروری 1974ء کو  ضلع لاڑکانہ کے شہر لاڑکانہ میں پروفيسر ڈاکٹر بشير احمد شاد کے گھر میں پیدا ہوئے۔

تعليم 
احسان دانش نے ابتدائی تعليم گورنمنٹ پرائمری اسکول علی گوہر آباد لاڑکانہ سے اور مئٹرک کا امتحان پائلٹ ہائير سيکنڈری اسکول لاڑکانہ سے پاس کیا، بعد میں گورنمنٹ ڈگری کالج لاڑکانہ میں سے انٹرمیڈیٹ کا امتحان دیا۔ دانش نے ايم اے (اردو ادب) کی ڈگری 1996ء اور ايم اے (سندھی ادب) کی ڈگری 1998ء میں جامعہ شاہ عبد اللطیف خيرپور سے حاصل کی۔ ایم فل کی ڈگری بھی شاہ لطیف یونیورسٹی سے حاصل کی۔دانش نے 2014ء میں ”شاہ لطيف جی شاعری جو سماجی کارج“ کے موضوع پر مقالا لکھ کر  سندھ یونیورسٹی جامشورو سے ڈاکٹریٹ کی ڈگری حاصل کی۔

علمی ادبی خدمات 
دانش کا ادبی گھرانے سے تعلق ہے۔ ان کے والد بشیر احمد شاد اور بھائی رضوان گل ادیب اور شاعر ہیں۔ انہوں نے لکھنے کی ابتدا 1988ء میں شاعری سے کی۔ افسانے بھی لکھ۔ بعد میں انہوں نے تنقیدی اور تحقیقی مقالے بھی تحریر کیے۔ ان کی شاعری، افسانے اور مقالے مختلف جرائد اور اخبارات میں شائع ہوئے ہیں۔ دانش 1997ء میں پبلک اسکول لاڑکانہ میں اردو کے لیکچرر مقرر ہوئے۔ بعد میں 2002ء میں پبلک سروس کمیشن کا امتحان پاس کر کے ڈگری کالج لاڑکانہ میں سندھی کے لیکچرر مقرر ہوئے۔ اس وقت ایسوسی ایٹ پروفیسر کے طور پر خدمات سر انجام دے رہے ہیں۔ ریڈیو پاکستان لاڑکانہ میں کمپیئرنگ کے فرائض بھی انجام دیتے ہیں۔

تصانیف 
 بے سکون خوابَ جو سَچُ (افسانے) 2005ء
 لاڑکانو تاريخی تحقيقی مطالعو (تحقيق) 2005ء
 ويلَ نه وسريام (مضامین) (مرتب) 2007ء
 لفظن جی خوشبو (شاعری) 2010ء
 سندھو ماتھری جی عظيم سبھیتا ـــ موہن جو دڑو (تاريخ) 2012ء
 شاہ لطيف جی شاعری جو سماجی کارج، 2016ء
 پیہی پروڑيوم ( تنقيد) 2017ء

اوارڈ 
احسان دانش کو 2019ء تک ادبی کارکردگی پر بہت اوارڈ ملے ہیں۔ 2016ء میں اسے شاہ عبدالطیف بھٹائی اوارڈ سے نوازہ گیا۔

حوالہ جات 

1974ء کی پیدائشیں
افسانہ نگار
شاعری
سندھی شخصیات
ضلع لاڑکانہ